Die osse is in 1990 afgesteel en die ossewaentjie is daarna in die museum geberg. “Ons het replikas van die osse laat maak en wou ŉ foto van die oorspronklike ossewa en ossies saam met ŉ inligtingsbord by die monument laat opsit. Dit is toe dat ek vir Quadeen kontak.”
Sy vertel hulle weet nog steeds nie wat presies in die dokumente wat in die bottel is staan nie, aangesien hulle dit nog nie wou oopmaak nie. “Ons is baie versigtig met die vonds. Dit is baie oud en ons is bang die papier gaan skeur of ander skade ly. Dit is ŉ hele rol papiere wat styf opgerol is. Ons kan sien daar is nog fyn op geskrywe, maar ons kan nie sien wat dit sê nie.”